《新春即事和丫山》
明代·黄衷

数杯名酒送朝寒，膝上无弦谩自弹。掩卷谁缘三太息，焚香时有一观端。

山中春事桃花艇，物外生涯笋箨冠。风雨祇应催景色，满城车马莫轻看。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。